Komission asetus (EY) N:o 1500/98, annettu 14 päivänä heinäkuuta 1998, ennakoitujen alueellisten viitemäärien sekä soijapapujen ja rapsin-, rypsin- ja auringonkukansiementen tuottajille maksettavien ennakoiden arvon vahvistamisesta markkinointivuodeksi 1998/99



Virallinen lehti nro L 198 , 15/07/1998 s. 0006 - 0015



KOMISSION ASETUS (EY) N:o 1500/98, annettu 14 päivänä heinäkuuta 1998, ennakoitujen alueellisten viitemäärien sekä soijapapujen ja rapsin-, rypsin- ja auringonkukansiementen tuottajille maksettavien ennakoiden arvon vahvistamisesta markkinointivuodeksi 1998/99 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 2309/97 (2), ja erityisesti sen 12 artiklan, sekä katsoo, että asetuksen (ETY) N:o 1765/92 5 artiklan 1 kohdan c alakohdassa säädetään, että komissio vahvistaa ennakoidun alueellisen viitemäärän jokaiselle jäsenvaltion alueellistamissuunnitelmassa määritellylle alueelle vertailemalla keskenään tietyllä alueella tuotettujen viljojen tai öljysiementen satoja ja yhteisössä tuotettujen viljojen ja öljysiementen keskimääräisiä satoja, asetuksen (ETY) N:o 1765/92 11 artiklan 2 kohdassa säädetään, että viljelijät, jotka hakevat öljysiemenistä maksettavaa korvausta, voivat saada ennakkomaksun, joka saa olla enintään 50 prosenttia ennakoidusta alueellisesta viitemäärästä; ottaen huomioon satovuoden 1998 öljykasvien arvioidut viljelyalat ja markkinointivuoden 1998/1999 oletetut hinnat sekä sen, että markkinointivuonna 1997/1998 sovellettua seuraamusta todennäköisesti lykätään, on kuitenkin olemassa vaara, että 50 prosentiksi alueellisesta viitemäärästä vahvistettu ennakkomaksu on suurempi kuin lopullinen viitemäärä; tämän vuoksi on aiheellista alentaa markkinointivuonna 1997/1998 sovelletun seuraamuksen alustavia määriä ja vahvistaa ennakkomaksu 50 prosentiksi näin tarkistetuista alueellisista viitemääristä, ja viljan, rasvojen ja kuivarehun yhteinen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Asetuksen (ETY) N:o 1765/92 5 artiklan 3 kohdassa vaadittu lyhyt selvitys ennakoitujen alueellisten viitemäärien laskennasta on liitteessä I. 2. Ennakoidut alueelliset viitemäärät markkinointivuodeksi 1998/99 määritellään liitteessä II. 2 artikla Asetuksen (ETY) N:o 1765/92 11 artiklan 2 kohdan säännösten mukaisesti öljysiemenkasvien tuottajille markkinointivuonna 1998/99 maksettavien ennakkojen arvo on 50 prosenttia liitteessä II määritellyistä ennakoiduista alueellisista viitemääristä. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä heinäkuuta 1998. Komission puolesta Franz FISCHLER Komission jäsen (1) EYVL L 181, 1.7.1992, s. 12 (2) EYVL L 321, 22.11.1997, s. 3 LIITE I Lyhyt selvitys ennakoitujen alueellisten viitemäärien laskennasta öljysiementen tuottajien osalta markkinointivuonna 1998/99 Ennakoidut alueelliset viitemäärät on laskettu asetuksen (ETY) N:o 1765/92 5 artiklan 1 kohdan c alakohdan säännösten mukaisesti. Komissio on ottanut näiden määrien laskemisessa huomioon jäsenvaltioiden mainitun asetuksen 3 artiklan 2 kohdan mukaisesti antamat tiedot ja niiden 5 artiklan 1 kohdan c alakohdan mukaisesti tekemän valinnan viljan tai öljysiementen satojen pitämisestä vertailukohtana. Ennakoidut alueelliset viitemäärät markkinointivuodeksi 1998/99 määritellään liitteessä II. LIITE II >TAULUKON PAIKKA>